CELEX: 32017R0555
Language: da
Date: 2017-03-24 00:00:00
Title: Kommissionens gennemførelsesforordning (EU) 2017/555 af 24. marts 2017 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for en række aktivstoffer, der er opført i del B i bilaget til gennemførelsesforordning (EU) nr. 686/2012 (AIR IV-fornyelsesprogram) (EØS-relevant tekst. )

25.3.2017   
            
            
               DA
            
            
               Den Europæiske Unions Tidende
            
            
               L 80/1
            
         KOMMISSIONENS GENNEMFØRELSESFORORDNING (EU) 2017/555
   af 24. marts 2017
   om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for en række aktivstoffer, der er opført i del B i bilaget til gennemførelsesforordning (EU) nr. 686/2012 (AIR IV-fornyelsesprogram)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og artikel 78, stk. 2, og
   ud fra følgende betragtninger:
   
               (1)
            
            
               Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.
            
         
               (2)
            
            
               Der er i overensstemmelse med Kommissionens gennemførelsesforordning (EU) nr. 844/2012 (3) blevet indgivet ansøgninger om fornyelse af godkendelsen af de aktivstoffer, der er omhandlet i nærværende forordning. Imidlertid kan godkendelserne af de pågældende stoffer udløbe af årsager, som ansøgeren ikke har indflydelse på, før der er truffet beslutning om at forny dem. Det er derfor nødvendigt at forlænge deres godkendelsesperioder i henhold til artikel 17 i forordning (EF) nr. 1107/2009.
            
         
               (3)
            
            
               I betragtning af den tid og de ressourcer, der er nødvendige for at afslutte behandlingen af ansøgninger om fornyelse af godkendelsen af det store antal aktivstoffer, hvis godkendelser udløber mellem 2019 og 2021, blev der ved Kommissionens gennemførelsesafgørelse C(2016) 6104 (4) indført et arbejdsprogram, som samlede aktivstoffer, der ligner hinanden, i grupper, og som fastlagde prioriteter på grundlag af sikkerhedsrisici for menneskers og dyrs sundhed eller for miljøet, jf. artikel 18 i forordning (EF) nr. 1107/2009.
            
         
               (4)
            
            
               Stoffer, der antages at være lavrisikostoffer, bør prioriteres, jf. gennemførelsesafgørelse C(2016) 6104. Godkendelsen af disse stoffer bør derfor forlænges med så kort en periode som muligt. I betragtning af fordelingen af ansvarsområder og arbejde blandt de medlemsstater, der er rapporterende og medrapporterende, og tilgængeligheden af de ressourcer, der er nødvendige med henblik på vurdering og beslutningstagning, bør perioden være på et år for aktivstofferne paraffinolie (CAS-nr. 64742-46-7), paraffinolie (CAS-nr. 72623-86-0), paraffinolie (CAS-nr. 8042-47-5), paraffinolie (CAS-nr. 97862-82-3) og svovl.
            
         
               (5)
            
            
               For aktivstoffer, der ikke falder ind under de prioriterede kategorier i gennemførelsesafgørelse C(2016) 6104, bør godkendelsesperioden forlænges med enten to eller tre år, under hensyntagen til den nuværende udløbsdato, bestemmelsen i artikel 6, stk. 3, i gennemførelsesforordning (EU) nr. 844/2012 om, at det supplerende dossier for et aktivstof skal fremlægges, senest 30 måneder inden godkendelsen udløber, behovet for at sikre en ligelig fordeling af ansvarsområder og arbejde blandt de medlemsstater, der er rapporterende og medrapporterende, og tilgængeligheden af de ressourcer, der er nødvendige med henblik på vurdering og beslutningstagning. Godkendelsesperioderne for 2-phenylphenol (også salte heraf, f.eks. natriumsalt), chlormequat, dimethachlor, etofenprox, penconazol, propaquizafop, tetraconazol, tri-allat og zeta-cypermethrin bør derfor forlænges med to år, og godkendelsesperioderne for aktivstofferne bensulfuron, natrium-5-nitroguaiacolat, natrium-o-nitrophenolat, natrium-p-nitrophenolat og tebufenpyrad med tre år.
            
         
               (6)
            
            
               Kommissionen har modtaget en ansøgning om fornyelse af godkendelsen af aktivstoffet quizalofop-P (variant: quizalofop-P-ethyl) samt en særskilt ansøgning om fornyelse af godkendelsen af aktivstoffet quizalofop-P (variant: quizalofop-P-tefuryl). I betragtning af dette og på grund af de forskellige risikoprofiler for quizalofop-P-ethyl og quizalofop-P-tefuryl bør de betragtes som to forskellige aktivstoffer med henblik på fornyelsesproceduren. Varianten quizalofop-P-ethyl er ikke omfattet af de prioriterede kategorier i gennemførelsesafgørelse C(2016) 6104. Derfor — og under hensyntagen til de årsager, der er anført i betragtning 5 — bør dens godkendelsesperiode forlænges med to år.
            
         
               (7)
            
            
               Under hensyntagen til formålet med artikel 17, stk. 1, i forordning (EF) nr. 1107/2009 vil Kommissionen i tilfælde, hvor der ikke senest 30 måneder før den relevante udløbsdato som fastsat i bilaget til nærværende forordning indgives noget supplerende dossier i henhold til gennemførelsesforordning (EU) nr. 844/2012, fastsætte udløbsdatoen til den dato, der var gældende før nærværende forordnings ikrafttræden, eller på den tidligst mulige dato derefter.
            
         
               (8)
            
            
               I betragtning af formålet med artikel 17, stk. 1, i forordning (EF) nr. 1107/2009 for så vidt angår tilfælde, hvor Kommissionen vil vedtage en forordning, hvorved godkendelsen af et i nærværende forordnings bilag omhandlet aktivstof ikke forlænges, fordi det ikke opfylder godkendelseskriterierne, fastsætter Kommissionen udløbsdatoen til den seneste af følgende datoer: den dato, der var gældende før nærværende forordnings ikrafttrædelse, eller datoen for ikrafttrædelsen af den forordning, hvorved godkendelsen af aktivstoffet ikke forlænges. For så vidt angår tilfælde, hvor Kommissionen vil vedtage en forordning, hvorved godkendelsen af et i nærværende forordnings bilag omhandlet aktivstof forlænges, vil Kommissionen, afhængigt af omstændighederne, bestræbe sig på at fastsætte den tidligst mulige anvendelsesdato.
            
         
               (9)
            
            
               Gennemførelsesforordning (EU) nr. 540/2011 bør derfor ændres.
            
         
               (10)
            
            
               I betragtning af at godkendelserne af nogle af stofferne udløber den 31. oktober 2019 og at ansøgerne bør indgive supplerende dossierer 30 måneder, før godkendelsen udløber, bør denne forordning træde i kraft hurtigst muligt.
            
         
               (11)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. marts 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  EUT L 153 af 11.6.2011, s. 1.
   
      (3)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).
   
      (4)  Kommissionens gennemførelsesafgørelse af 28. september 2016 om udarbejdelsen af et arbejdsprogram for behandling af ansøgninger om fornyelse af godkendelser af aktivstoffer, der udløber i 2019, 2020 og 2021, i overensstemmelse med Europa-Parlamentets og Rådets forordning (EF) nr. 1107/2009 (EUT C 357 af 29.9.2016, s. 9).
   
      BILAG
      I del A i bilaget til gennemførelsesforordning (EU) nr. 540/2011 foretages følgende ændringer:
      
                  1)
               
               
                  I sjette kolonne, »Udløbsdato for stoffets godkendelse«, i række 271 (vedrørende bensulfuron) ændres datoen til »31. oktober 2022«.
               
            
                  2)
               
               
                  I sjette kolonne, »Udløbsdato for stoffets godkendelse«, i række 272 (vedrørende natrium-5-nitroguaiacolat) ændres datoen til »31. oktober 2022«.
               
            
                  3)
               
               
                  I sjette kolonne, »Udløbsdato for stoffets godkendelse«, i række 273 (vedrørende natrium-o-nitrophenolat) ændres datoen til »31. oktober 2022«.
               
            
                  4)
               
               
                  I sjette kolonne, »Udløbsdato for stoffets godkendelse«, i række 274 (vedrørende natrium-p-nitrophenolat) ændres datoen til »31. oktober 2022«.
               
            
                  5)
               
               
                  I sjette kolonne, »Udløbsdato for stoffets godkendelse«, i række 275 (vedrørende tebufenpyrad) ændres datoen til »31. oktober 2022«.
               
            
                  6)
               
               
                  I sjette kolonne, »Udløbsdato for stoffets godkendelse«, i række 276 (vedrørende chlormequat) ændres datoen til »30. november 2021«.
               
            
                  7)
               
               
                  I sjette kolonne, »Udløbsdato for stoffets godkendelse«, i række 278 (vedrørende propaquizafop) ændres datoen til »30. november 2021«.
               
            
                  8)
               
               
                  I sjette kolonne, »Udløbsdato for stoffets godkendelse«, i række 281 (vedrørende zeta-cypermethrin) ændres datoen til »30. november 2021«.
               
            
                  9)
               
               
                  I sjette kolonne, »Udløbsdato for stoffets godkendelse«, i række 284 (vedrørende dimethachlor) ændres datoen til »31. december 2021«.
               
            
                  10)
               
               
                  I sjette kolonne, »Udløbsdato for stoffets godkendelse«, i række 285 (vedrørende etofenprox) ændres datoen til »31. december 2021«.
               
            
                  11)
               
               
                  I sjette kolonne, »Udløbsdato for stoffets godkendelse«, i række 287 (vedrørende penconazol) ændres datoen til »31. december 2021«.
               
            
                  12)
               
               
                  I sjette kolonne, »Udløbsdato for stoffets godkendelse«, i række 288 (vedrørende tri-allat) ændres datoen til »31. december 2021«.
               
            
                  13)
               
               
                  I sjette kolonne, »Udløbsdato for stoffets godkendelse«, i række 292 (vedrørende svovl) ændres datoen til »31. december 2020«.
               
            
                  14)
               
               
                  I sjette kolonne, »Udløbsdato for stoffets godkendelse«, i række 293 (vedrørende tetraconazol) ændres datoen til »31. december 2021«.
               
            
                  15)
               
               
                  I sjette kolonne, »Udløbsdato for stoffets godkendelse«, i række 294 (vedrørende paraffinolier) ændres datoen til »31. december 2020«.
               
            
                  16)
               
               
                  I sjette kolonne, »Udløbsdato for stoffets godkendelse«, i række 295 (vedrørende paraffinolie) ændres datoen til »31. december 2020«.
               
            
                  17)
               
               
                  I sjette kolonne, »Udløbsdato for stoffets godkendelse«, i række 299 (vedrørende 2-phenylphenol (også salte heraf, f.eks. natriumsalt)) ændres datoen til »31. december 2021«.
               
            
                  18)
               
               
                  Række 279 affattes således:
                  
                              »279
                           
                           
                              Quizalofop-P
                           
                           
                               
                           
                           
                               
                           
                        
                              Quizalofop-P-tefuryl
                              CAS-nr. 119738-06-6
                              CIPAC-nr.: 641.226
                           
                           
                              (RS)-Tetrahydrofurfuryl-(R)-2-[4-(6-chlorquinoxalin-2-yloxy)phenoxy]propionat
                           
                           
                              ≥ 795 g/kg
                           
                           
                              1. december 2009
                           
                           
                              30. november 2019
                           
                           
                              DEL A
                              Må kun tillades anvendt som herbicid.
                              DEL B
                              Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om quizalofop-P, særlig tillæg I og II, som færdigbehandlet i Den Stående Komité for Fødevarekæden og Dyresundhed den 23. januar 2009.
                              Ved denne samlede vurdering skal medlemsstaterne:
                              
                                          —
                                       
                                       
                                          være særligt opmærksomme på, at specifikationen af det tekniske materiale som industrielt fremstillet er bekræftet og dokumenteret med passende analytiske data. Testmaterialet, der anvendes i toksicitetsdossiererne, bør sammenlignes og sammenholdes med specifikationen af det tekniske materiale
                                       
                                    
                                          —
                                       
                                       
                                          beskyttelsen af brugerne og arbejdstagerne og sikre, at anvendelsesbetingelserne foreskriver anvendelse af passende personlige værnemidler
                                       
                                    
                                          —
                                       
                                       
                                          være særligt opmærksomme på beskyttelsen af planter, der ikke er målarter, og sikre, at anvendelsesbetingelserne foreskriver risikobegrænsende foranstaltninger, f.eks. oprettelse af stødpudezoner, hvis det er relevant.
                                       
                                    Godkendelsesbetingelserne skal omfatte risikobegrænsende foranstaltninger, hvis det er relevant.
                              De berørte medlemsstater sørger for, at anmelderen forelægger Kommissionen yderligere oplysninger om risikoen vedrørende leddyr, der ikke er målarter.
                              De sikrer, at anmelderen fremlægger disse undersøgelser for Kommissionen senest den 30. november 2011.«
                           
                        
                              Quizalofop-P-ethyl
                              CAS-nr. 100646-51-3
                              CIPAC-nr.: 641.202
                           
                           
                              ethyl (R)-2-[4-(6-chlorquinoxalin-2-yloxy)phenoxy]propionat
                           
                           
                              ≥ 950 g/kg
                           
                           
                              1. december 2009
                           
                           
                              30. november 2021